stanford-oval/wikipedia huggingface dataset:
Lapinpöllö
Levinneisyys

Lapinpöllö pesii Euraasiassa ja Pohjois-Amerikassa. Levinneisyysalue ulottuu Skandinaviasta itään Venäjän halki Tyynellemerelle sekä Amerikassa Alaskasta etelään aina Kaliforniaan ja idässä Isoillejärville asti. Laji on luokiteltu elinvoimaiseksi ja sen populaatioksi on arvioitu 190 000 lintua.
Suomessa se pesii noin Kokkola–Joensuu-linjan pohjoispuolella aina kuusen kasvurajalle saakka. Pesivä kanta vaihtelee vuosittain 300 ja 2 000 parin välillä jyrsijöiden määrästä riippuen. Ruotsissa pesii 200–700 paria. Lapinpöllö on Suomessa rauhoitettu ja sen ohjeelliseksi korvaussummaksi on asetettu 1 682 euroa.
Ravintopulan eli myyräkadon sattuessa lapinpöllöt joutuvat vaeltamaan etelämmäs myyriä etsiskellen. Vaellustalvien jälkeen niitä jää usein pesimään eteläänkin. 2010-luvulla lapinpöllöä on myös tavattu Norjan pohjoisosissa, jossa se on saattanut pesiä kenenkään huomaamatta jo pidemmänkin aikaa.
Elinympäristö

Lapinpöllö on vanhojen havu- ja sekametsien lintu. Sen pesä on vanhassa petolinnun pesässä tai paksun kannon pään syvennyksessä, hätätilanteessa maassakin. Lapinpöllö hyväksyy toisinaan pesäpaikaksi myös lintuharrastajan asettaman pesälaatikon, joka on täytettävä kuivikkeella. Laatikon suositeltava ripustuskorkeus on vähintään 4–6 metriä rauhallisella paikalla, mitat p×l×k noin 70×70×20 cm.
Lapinpöllö voi joskus olla pesällään erittäin aggressiivinen ja käydä pahaa-aavistamattoman ohikulkijan kimppuun. Se on kuitenkin yleensä melko rauhallinen.
Lisääntyminen

Naaras munii maalis–huhtikuussa 4–7 munaa, joita se hautoo noin kuukauden. Poikaset lähtevät pesästä ennen kuin ovat lentokykyisiä ja kiipeilevät lähipuiden oksilla.
Ravinto

Lapinpöllö syö lähes yksinomaan pieniä nisäkkäitä, lähinnä jyrsijöitä, mutta myös lintuja, sammakoita ja kookkaita hyönteisiä. Se kykenee paikallistamaan ja ”sukeltamaan” pikkunisäkkäitä lumen alta pelkän kuuloaistin varassa. Lapinpöllön suuri naamakiehkura toimii lautasantennin tavoin kohdistaen ääniaallot pöllön korviin.
Aiheesta muualla

Lapinpöllö Lintukuva-verkkopalvelussa
Laji.fi: Lapinpöllö (Strix nebulosa)
ITIS: Strix nebulosa (englanniksi)
Lapinpöllön munia.
Loma

Loma on palkkatyöstä, opiskelusta, asepalveluksesta tai vastaavasta pidettävä, useimmiten lähinnä lepoon ja virkistäytymiseen tarkoitettu arkivapaa, joka ei koske muuten normaalisti vapaina vietettäviä päiviä, kuten sunnuntaita, tai kirkollisia ja maallisia juhlapäiviä.
Lomat Suomessa

Suomessa kuten monessa muussakin maassa on voimassa vuosilomalaki, joka oikeuttaa työntekijän saamaan vuosiloman, jonka pituus määräytyy työhistorian mukaan (kukin työkuukausi kerryttää lomaa). Vuosilomat pyritään sijoittamaan ensisijaisesti kesäkauteen. Lisäksi työntekijälle useimmiten kuuluu pieni määrä lomapäiviä vuosittain muina vuodenaikoina.
Suomen kouluissa on nykyisin vuosittain seuraavat lomat:
kesäloma, aikavälille 30.5.–5.6. osuvasta lauantaista elokuun alkupuolelle tai puoliväliin
syysloma muutamia päiviä tai viikko lokakuun puolivälissä tai lopulla
joululoma, joka alkaa muutamia päiviä ennen jouluaattoa ja päättyy tavallisimmin loppiaisen jälkeen, mutta joskus ennenkin. Aikaisintaan 2.1.
talvi- eli hiihtoloma, yksi viikko helmikuun lopulla tai maaliskuun alussa, vaihtelee alueittain
Vuoteen 1970 saakka kansa-, oppi- ja kansalaiskoulujen kesäloma kesti yleensä kolme kuukautta, kesäkuun alusta elokuun loppuun. Poikkeuksen muodostivat yksiopettajaiset, supistetut kansakoulut, joissa lukuvuosi alkoi jo elokuussa ja päättyi vasta kesäkuussa. Vuonna 1971 alettiin lukuvuosi enimmäkseen aloittaa jo elokuussa, kun lauantait tulivat kouluissa vapaapäiviksi.
Aiheesta muualla

Vuosilomalaki Finlexissä
Leijonat 2012

| Leijonat 2012 Eri esittäjiä |
| --- | --- | --- |

Kokoelmalevyn tiedot
 Julkaistu: 18. huhtikuuta 2012
 Formaatti: CD, digitaalinen lataus
 Levy-yhtiö: Sony Music Entertainment
Listasijoitukset
  Suomi – 12. (viikko 17/2012)
muut julkaisut
| Leijonat 2011 2011 | Leijonat 2012 2012 | Leijonat 2013 2013 |
Leijonat 2012 on vuoden 2012 Jääkiekon maailmanmestaruuskilpailujen virallinen kokoelma-albumi, joka julkaistiin 18. huhtikuuta 2012. Levyllä on muun muassa virallinen tunnus- ja maskottikappale, DJ Slow’n esittämä ”Hockey Bird (in the Zone)”. Albumi on jatkoa edellisvuonna julkaistulle Leijonat 2011 -kokoelmalle, joka oli Suomessa eräs kyseisen vuoden myydyimmistä levyistä.
Musiikki

Albumi sisältää MM-kilpailujen virallisen musiikin, ja sillä on kaikkiaan kahdeksantoista suomalaisartistin esittämää kappaletta, joista noin 70 prosenttia on uutta materiaalia. Levyllä on virallisen tunnus- ja maskottikappaleen lisäksi mukana muun muassa kaksi nimekästä kokoonpanoa: Tuomas Holopaisen, Jari Sinkkosen, Marko Annalan ja Kuisma Aallon muodostama Karelian Division (”Suomi!”) sekä Vesku Jokinen & Sundin pojat, joka esittää oman versionsa kappaleesta ”Olen suomalainen”. Muita levyn kappaleita ovat esimerkiksi JVG:n ja Freemanin ”Karjala takaisin”, Axl Smithin ”Get Louder” sekä Klamydia-yhtyeen ”Poika pysyy Suomessa”. Antero Mertarannan ”Kaverit on komeasti palkittu” kunnioittaa Suomen sotaveteraaneja. Näiden uusien kappaleiden lisäksi levyllä on myös vanhempaa tuotantoa, kuten Sakari Kuosmasen esittämä ”Finlandia”.
» Kotikisoissa soi tietysti suomalainen musiikki. Me olemme hakeneet kaikessa suomalaisuutta. Ei me mitään poroja haluttu vaan jotain uudenlaista kuten Hockey Bird.» 
(Mika Sulin, MM-kilpailujen pääsihteeri.)
Julkaisu

Kokoelman kappalelista oli tarkoitus julkistaa tiedotustilaisuudessa perjantaina 23. huhtikuuta. Lista vuosi kuitenkin julkisuuteen etuajassa, sillä Levykauppa Äx asetti albumin omalla internetsivullaan ennakkomyyntiin ilmoittaen samalla levyn sisällön. Levykauppa Äx kertoi saaneensa tiedon kappaleista Sonyn lähettämästä tiedotteesta, jossa ei sen mukaan kuitenkaan mainittu aikarajaa sille, milloin listan saisi julkaista.
Sony Music Entertainment julkaisi Leijonat 2012 -albumin sekä CD-levynä että digitaalisesti 18. huhtikuuta 2012. Albumi debytoi Suomen virallisella listalla viikolla 17/2012 nousten sijalle 12. Se jäi sen parhaaksi sijoitukseksi.
Julkaisu > Listasijoitukset

| Valtio | Lista | Paras sijoitus | Listaviikot | Nousu listalle | Lähde |
| --- | --- | --- | --- | --- | --- |
|  Suomi | Suomen virallinen lista | 12. | 7 | 17/2012 |  |
Kappaleet

Karelia Puhallinorkesteri − ”Porilaisten marssi” – 2.36
Vesku Jokinen & Sundin pojat − ”Olen suomalainen” – 3.50
DJ Slow mukana Splurt − ”Hockey Bird (in the Zone)” – 3.33
Karelian Division − ”Suomi!” – 4.56
Finnish Hockey Mafia mukana Uniikki & Oku − ”Sinivalkost” – 3.21
Klamydia − ”Poika pysyy Suomessa” – 3.36
JVG mukana Freeman − ”Karjala takaisin” – 3.14
Axl Smith − ”Get Louder” – 3.41
Poju mukana Sakari Kuosmanen − ”Kipinä” – 3.10
Sami Saari − ”Ylöspäin” – 3.23
Nightwish − ”Storytime” – 5.29
CMX − ”Taistele” – 4.04 (Suorasuuntaus-remix 2012)
Apulanta − ”Zombeja!” – 3.18
Nauravat nakit − ”Jääkone” – 3.36
Popeda − ”Lämmää päähän” – 3.19
Finnish Hockey Mafia mukana Antero Mertaranta − ”Taivas varjele!” – 3.39 (2012 remix)
Antero Mertaranta − ”Kaverit on komeasti palkittu” – 2.17
Sakari Kuosmanen − ”Finlandia” – 2.52
Lorentz-kerroin

Lorentz-kerroin γ nopeuden functiona. Sen alkuarvo on 1 (kun v = 0); ja kun nopeus lähestyy valonnopeutta (v → c) γ kasvaa äärettömäksi (γ → ∞).
Lorentz-kerroin,  \ \gamma  on tärkeä funktio suhteellisuusteoriassa.  Kertoimen mukaan aika, pituus ja suhteellinen massa muuttuvat kun kappale on liikkeessä. Se on nimetty hollantilaisen fyysikon Hendrik Lorentzin mukaan.
Määritelmä

Lorentz-kerroin  \ \gamma  määritellään
missä:
v = suhteellinen nopeus,
c = valonnopeus tyhjiössä,
β = suhdeluku v/c,
t = koordinaatin aika,
\ \tau  = havainnoitsijan aika.
Kvantti-itsemurha

Kvantti-itsemurha on kvanttimekaniikan monimaailmatulkintaan perustuva ajutuskoe. Siinä henkilö osoittaa päähänsä aseella, joka mittaa partikkelin spinin, ja painaa liipaisinta. Ase joko ampuu tai ei ammu, riippuen partikkelin spinistä. Monimaailmatulkinnan mukaan molemmat vaihtoehdot tapahtuvat samaan aikaan, ja maailmankaikkeus jakautuu kahteen rinnakkaiseen maailmankaikkeuteen. Näin ollen ajatuskokeen henkilö säilyy hengissä jossain rinnakkaisessa maailmankaikkeudessa, vaikka hän painaisi liipaisinta kuinka monta kertaa tahansa.
Lise Nørgaard

| Lise Nørgaard |
| --- | --- |
 Nørgaard vuonna 2010.
Henkilötiedot
Muut nimet:  Elise Jensen
Syntynyt: 14. kesäkuuta 1917 Roskilde, Tanska
Kuollut: 1. tammikuuta 2023 (105 vuotta) Humlebæk, Tanska
Kansalaisuus:  tanskalainen
Ammatti:  toimittaja, kirjailija
Muut tiedot
Merkittävät teokset: Matador
Lise Nørgaard (synt. Elise Jensen; 14. kesäkuuta 1917 Roskilde – 1. tammikuuta 2023 Humlebæk) oli tanskalainen toimittaja ja kirjailija. Hänet tunnettiin erityisesti Matador-televisiosarjan käsikirjoittajana.
Nørgaard työskenteli vuosina 1935–1949 Roskilde Dagbladissa ja siirtyi sitten Politiken-lehteen. Vuosina 1968–1977 hän työskenteli Hjemmet-viikkolehdessä, kaksi viimeistä vuotta päätoimittajana.
Nørgaardin kirjallinen tuotanto käsitti humoristisia arjen kuvauksia sekä muistelmateoksia, joista tunnetuimmat ovat Kun en pige ja De sendte en dame. Kaikkiaan häneltä ilmestyi 13 kirjaa.
Nørgaard siunattiin Kööpenhaminan Pyhän Paavalin kirkossa 14. tammikuuta 2023. Tilaisuuteen osallistui muiden muassa varapääministeri Jakob Ellemann-Jensen. Nørgaard haudataan perhehautaan Roskildeen.
Aiheesta muualla

Kuvia tai muita tiedostoja aiheesta Lise Nørgaard Wikimedia Commonsissa
Lipun laulu

| 中華民國國旗歌 |
| --- | --- |
 Lippulaulun nuotit ja sanat kiinaksi
Valtio:   Taiwan
Säveltäjä:  Huang Tzu
Sanoittaja:  Tai Chuan-hsien
Suomenkielinen nimi:  Kiinan tasavallan lipun laulu
   Lippulaulun sävelmä 
Lipun laulu (kiin.: 中華民國國旗歌; pinyin: Zhōnghuá Míngúo Gúoqígē), tai virallisesti Kiinan tasavallan lipun laulu, on Taiwanin eli Kiinan tasavallan lippulaulu. Lippulaulun on sanoittanut Tai Chuan-hsien ja säveltänyt Huang Tzu.
Kiinan tasavallan paettua Taiwanin saarelle laulua käytettiin edelleen lipun nostamisen ja laskemisen yhteydessä. Lisäksi laulua käytetään nykyisin Taiwanin virallisen kansallislaulun sijaan monissa kansainvälisissä yhteyksissä, joten sen voidaan katsoa olevan Taiwanin epävirallinen kansallislaulu. Syynä tähän on se, että virallinen kansallislaulu on kielletty Manner-Kiinassa.
Sanat > Kiinaksi (perinteisin merkein)

山川壯麗，物產豐隆，炎黃世胄，東亞稱雄。
毋自暴自棄，毋故步自封，光我民族，促進大同。
創業維艱，緬懷諸先烈；守成不易，莫徒務近功。
同心同德，貫徹始終，青天白日滿地紅。
同心同德，貫徹始終，青天白日滿地紅。
Sanat > Translitterointi (pinyin)

Shānchuān zhuànglì, wùchǎn fēng lóng; yánhuáng shì zhòu, dōngyǎ chēngxióng.
Wú zìbàozìqì, wú gùbùzìfēng, guāng wǒ mínzú, cùjìn dàtóng.
Chuàngyè wéi jiān, miǎnhuái zhū xiānliè; shǒuchéng búyì, mò tú wù jìn gōng.
Tóngxīn tóng dé, guànchè shǐzhōng, qīngtiānbáirì mǎn dì hóng.
Tóngxīn tóng dé, guànchè shǐzhōng, qīngtiānbáirì mǎn dì hóng.
Lost & Found (1986–89)

| Lost & Found (1986–89) The Kinks |
| --- | --- | --- |

Kokoelmalevyn tiedot
 Äänitetty : 1986–1989
 Julkaistu: 27. elokuuta 1991
 Formaatti: CD
 Tuottaja(t): Ray Davies
 Tyylilaji: rock, hard rock
 Kesto: 49.42
 Levy-yhtiö: MCA Records
The Kinksin muut kokoelmalevyt
| Come Dancing with The Kinks 1986 | Lost & Found (1986–89) 1991 | The Singles Collection 1997 |
Lost & Found (1986–89) on The Kinks -yhtyeen 27. elokuuta 1991 Yhdysvalloissa julkaistu kokoelma-albumi. Levyn sisältö koostuu vuosina 1986–1989 levytetystä ja julkaistusta materiaalista, jolloin yhtye levytti MCA Recordsille.
Kappaleet

Kaikki kappaleet kirjoittanut Ray Davies, ellei toisin mainita.
The Road – 6.12
UK Jive – 3.48
Lost and Found – 5.17
Working at the Factory – 2.58
Think Visual – 3.10
Welcome to Sleazy Town – 3.49
How Do I Get Close? – 5.06
The Video Shop – 5.14
Now and Then – 3.33
Apeman – 2.06 (live)
Living on a Thin Line – 4.23 (live, säv. Dave Davies)
Give the People What They Want – 4.06 (live)
Kukkolampi

Kukkolampi tarkoittaa seuraavia:
Kukkolampi, lampi Jaalassa
Kukkolampi, lampi Mäntyharjussa lähellä Hietaniemeä
Kukkolampi, lampi Mäntyharjussa lähellä Vanhakorpea
Kukkolampi, lampi Soinissa.
| --- | --- |
: Tämä on täsmennyssivu, jolla luetellaan useita samannimisiä järviä.
Luettelo Carey Mulliganin saamista palkinnoista ja ehdokkuuksista

Carey Mulligan vuonna 2013.
Tämä on luettelo Carey Mulliganin saamista palkinnoista ja ehdokkuuksista.
| Oscar-palkinto> Vuosi | Oscar-palkinto> Elokuva | Oscar-palkinto> Kategoria | Oscar-palkinto> Tulos | Oscar-palkinto> Lähde |
| --- | --- | --- | --- | --- |
| 2009 | An Education | Paras naispääosa | Ehdokkuus |  |
| 2020 | Lupaava nuori nainen | Paras naispääosa | Ehdokkuus |  |
Bafta-palkinto
| Vuosi | Elokuva | Kategoria | Tulos | Lähde |
| 2009 | An Education | Paras nouseva tähti | Ehdokkuus |  |
| 2009 | An Education | Paras naispääosa | Voitto |  |
| 2011 | Drive | Paras naissivuosa | Ehdokkuus |  |
Golden Globe
| Vuosi | Elokuva | Kategoria | Tulos | Lähde |
| 2009 | An Education | Paras naispääosa draamaelokuvassa | Ehdokkuus |  |
| 2020 | Lupaava nuori nainen | Paras naispääosa draamaelokuvassa | Ehdokkuus |  |
| 2022 | She Said | Paras naissivuosa | Odottaa |  |
Screen Actors Guild Awards
| Vuosi | Elokuva | Kategoria | Tulos | Lähde |
| 2009 | An Education | Paras naispääosa | Ehdokkuus |  |
| 2009 | An Education | Paras näyttelijäkokoonpano | Ehdokkuus |  |
| 2017 | Mudbound | Paras näyttelijäkokoonpano | Ehdokkuus |  |
| 2020 | Lupaava nuori nainen | Paras naispääosa | Ehdokkuus |  |
Liscannorinlahti

Cliffs of Moher Liscannorin lahden edustalla
Liscannorinlahti (iiriksi Bá Lios Ceannúir; engl. Liscannor Bay) on lahti Claren kreivikunnassa Irlannin tasavallan länsirannikolla. Hag's Head toimii pohjoisena rajana pohjoisessa ja Cream Point etelässä. Liscannorin kylä sijaitsee lahden pohjoispuolella, kun taas Lahinch sijaitsee itäisessä päässä.
Joet Derry ja Inagh yhdistyvät Lahinchin golfklubin itäpuolella ja laskevat sitä kautta itse lahteen. Tiet N67 ja R478 myötäilevät lahtea. Cliffs of Moher alkaa Hag's Headilta ja jatkuu pohjoiseen rannikkoa pitkin.
Maantieteelliset koordinaatit

Leveysaste: 52° 55' 14" N (52.921)
Pituusaste: 9° 25' 26" W (-9.424)
Wikimedia Commonsissa on kuvia tai muita tiedostoja aiheesta .
Lise Davidsen

Lise Davidsen (s. 8. helmikuuta 1987 Stokke) on norjalainen oopperalaulaja, äänialaltaan sopraano.
Davidsen aloitti laulamisen ja kitaransoiton 15-vuotiaana. Hän pääsi Bergenin Grieg-akatemiaan, opiskeli Bettina Smithin sekä Hilde Haraldsen Sveenin johdolla ja valmistui vuonna 2010. Ensimmäiset merkittävät esiintymisensä hän teki Det Norske Solistkorin kanssa. Davidsen jatkoi opintojaan Kööpenhaminan Kuninkaallisessa ooppera-akatemiassa, jossa opettaja Susanna Eken ohjasi häntä oopperan pariin. Ensimmäisissä oopperarooleissaan Davidsen esiintyi Tanskan kuninkaallisessa oopperassa kaudella 2012–2013. Hän sai maisterinarvonsa vuonna 2014. Hän voitti vuonna 2015 Operalian ensi- ja yleisöpalkinnot Lontoossa. Davidsen on saanut useita muitakin palkintoja ja tunnustuksia, kuten Gramophone-lehden "vuoden nuoren artistin" arvonimen (2018). Hän on ollut ehdolla Pohjoismaiden neuvoston musiikkipalkinnon saajaksi.
Davidsen on esiintynyt muun muassa Glyndebournessa, Proms-festivaalilla, Wigmore Hallissa, Wienin valtionoopperassa ja Lontoon Royal Opera Housessa. Hänen rooleihinsa on kuulunut nimirooli Richard Straussin oopperassa Ariadne auf Naxos. Davidsen oli vuosina 2017–2018 Bergenin filharmonisen orkesterin residenssitaiteilija. Hän levytti vuonna 2015 Dacapo-levymerkille John Frandsenin lauluja ja julkaisi seuraavana vuonna Det Norske Solistkorin kanssa BIS-levymerkillä albumin As Dreams. Vuonna 2019 Davidsen solmi levytyssopimuksen Deccan kanssa ja julkaisi sille ensimmäisenä levynään Richard Straussin ja Richard Wagnerin musiikin kokoelman.
Aiheesta muualla

Lise Davidsen: viralliset sivut (englanniksi), (norjaksi)
Liisanpuisto (yhtye)

| Liisanpuisto> Tiedot |
| --- | --- |
Toiminnassa:  2000–2004
Tyylilaji:  rap
Kotipaikka:  Kallio, Helsinki
Laulukieli:  suomi
Jäsenet:  Teesi   Ville Kalliosta   Kolea  
Levy-yhtiö:  Monsp Records  
Infobox OKNimi-testi OK: 
Liisanpuisto oli kolmihenkinen rap-yhtye Helsingistä. Yhtyeen muodostivat Teesi, Ville Kalliosta ja Kolea. Liisanpuisto levytti Monsp Recordsille. Yhtye oli aktiivinen vuosina 2000–2004.
Ville Kalliosta on nykyään soolouralla. Hänen ensimmäinen sooloalbuminsa 100 x 200 mg julkaistiin Monsp Recordsin kautta huhtikuussa 2007. Hänen toinen sooloalbuminsa Sano julkaistiin toukokuussa 2012 myös Monspin kautta.
Vuonna 2015 ryhmältä pyydettiin kappale graffiti-aiheiselle kokoelmalevylle. Teemana suunnitellulla levyllä olivat graffitin lisäksi klassikkoluupit – eli tunnetut samplet, joita kyseinen Koti6:n biitti sisältää. Levyä ei kuitenkaan koskaan julkaistu ja nyt “Itse teossa” -biisi saatellaan kuitenkin kansan kuuluville.Sama tuotantoryhmä on kehissä myös uuden sinkun toisella biisillä. “Siistii räppii” on yksi Liisanpuiston tunnetuimmista kappaleista, ja vanhemmat alan diggaritselvennä looppaavatselvennä sitä edelleenmilloin? jatkuvasti. Biisistä tehtiin versio Monspin tulevalle remix-levylle. 15 vuoden takaisia vokaaliraitoja ei kuitenkaan enää löydetty, joten LP-joukko koottiin nauhoittamaan osuutensa uudelleen. Toimituksen aikana myös osa sanoituksista, samoin kuin kertosäkeen laulumelodia menivät uusiksi. Alkuperäisellä kappaleella laulanut folkmuusikko Samuli Karjalainenkin saatiin mukaan remixille.
Keväällä 2018 Liisanpuisto julkaisi Monsp Recordsin kautta Itse teossa / Siistii räppii (Koti6) -tuplasinglen.
Diskografia > Albumit

Liisanpuisto (2001)
Pihojen laki (EP, 2003)
Olipa kerran (2003)
Diskografia > Singlet

"Kipinää / Mun kaupunki" (2001)
"Pimeä Nousee / Historia / Pahat Jutut / Liisanpuisto Kirjottaa" (12") (2001)
"Tähtikuvio" (2001)
"Toinen Helsinki" (2003)
"Itse teossa / Siistii räppii (Koti6 remix) (2018)
Aiheesta muualla

Meteli
Lisburn

| Lisburn Lios na gCearrbhach |
| --- | --- |

 Lisburn
 Koordinaatit: 54°30′43.2″N, 6°1′51.6″W 
Valtio:  Yhdistynyt kuningaskunta
Osa:  Pohjois-Irlanti
Kreivikunta:  Antrim & Down
Väkiluku (2001):  71 465
 
 lisburncity.gov.uk 
Infobox OKVirheellinen NIMI-arvo: 
Lisburn (iiriksi Lios na gCearrbhach) on kaupunki Pohjois-Irlannissa, Laganjoen varrella. Vuonna 2001 kaupungissa laskettiin olevan 71 465 asukasta, joista 54 % oli protestantteja ja 42 % katolisia.[lähde? ] Kaupunki on varsin maalaismaista aluetta ja se on syntynyt usean pikkukaupungin ja maaseutukunnan hallinnollisena yhteenliitoksena. Lisburn oli Irlannin hugenottien aloittaman pellavateollisuuden syntypaikka vuonna 1698.
Aiheesta muualla

Kuvia tai muita tiedostoja aiheesta Lisburn Wikimedia Commonsissa
Leena Vallisaari

Leena Vallisaari
Leena Kaarina Vallisaari (s. 4. huhtikuuta 1947 Kangasniemi) on suomentaja, joka valmistui diplomikielenkääntäjäksi vuonna 1969. Hän on kääntänyt sekä kaunokirjallisuutta että tietokirjoja yhteensä yli 90 teosta lähes kaikille Suomen johtaville kustantamoille. Lisäksi hän on suomentanut elokuvia ja televisio-ohjelmia erityisesti Yleisradiolle saksasta, englannista ja ruotsista.
Vallisaari on erikoistunut musiikkiohjelmien käännöksiin. Hän on merkittävä oopperoiden kääntäjä. Hän on luonut oopperatekstityksiä Suomen Kansallisoopperalle vuodesta 1987, jolloin tekstitystoiminta aloitettiin Suomessa Vallisaaren Rigoletto-oopperan käännöksen myötä. Hän on toiminut kääntäjänä Savonlinnan oopperajuhlilla vuodesta 1995. Oopperoiden alkukielinä ovat saksa, englanti, ruotsi ja italia. Libretto- ja/tai tekstityskäännöksiä on syntynyt noin 50 teokseen.
Leena Vallisaari on toiminut myös Helsingin yliopiston saksan laitoksen tuntiopettajana opettaen suomentamista vuosina 1998–2005.
Luottamustoimet

Suomen kääntäjien ja tulkkien liiton (SKTL) hallituksen jäsen 1985–1990, 1999–2002
SKTL:n puheenjohtaja 1987-1990
Kansainvälisen kääntäjäliiton FIT:n hallituksessa (Council) 1990–1993
FIT:n kirjallisuuden kääntäjien komitean puheenjohtaja 1990–1993; komitean varapuheenjohtaja 1993–1996
FIT:n tekijänoikeuskomitean ja SKTL:n tekijänoikeustyöryhmän jäsen 1996–2009
Kopioston AV-jaoston sekä sen tallenneryhmän jäsen 2004–2007
Kopioston hallituksen jäsen 2007
Tärkeimpiä suomennoksia aikajärjestyksessä

| --- | --- |
 Remarque, Varjoja paratiisissa,  Gummerus  Bach, Silta yli iäisyyden,  Gummerus  Dailey, Hopeasiivet, Gummerus  Murari, Taj Mahal, Gummerus  Greenleaf, Erolista, Gummerus  Marlowe, Minä Kristoffer Kolumbus,   Gummerus  Theissen, Galilealaisen varjossa,   Kirjapaja  Lundberg, Leo,  Gummerus  Griscom, Aika on harha,  WSOY  Miller, Murra vaikenemisen muuri,   WSOY  Lundberg, Suureen maailmaan, Gummerus  Stettbacher, Kärsimyksen mielekkyys,   WSOY  Guillou, Ei kenenkään maa,  WSOY  Lundberg, Linnunsiivin Siperiaan,   Gummerus  Lundberg, Mitä sydän halajaa,   Gummerus  Brunner, Passionata,  Otava  Lenz, Sointikoe, Gummerus  Lundberg, Sade,  Gummerus  Jellouschek, Seitsemän oletusta rakkaudesta,  Kirjapaja  Sjögren, Elämää pitempi matka,  Kirjapaja :  Kelly, Naiselta naiselle, Gummerus  Kristinuskon historia 2000 -suurteoksen suomennostyö kolmen muun kääntäjän kanssa, WG  Andersson, Kaksitoista vuotta politiikassa,  WSOY  Kagan, Sinitaivas (R.Virkkusen kanssa),  Gummerus  Axelsson, Kuiskausten talo, WSOY  Lundberg, Marsipaanisotilas, Gummerus  Lindstedt, boo.com - IT-kupla joka puhkesi WSOY  Flygt, Alakynnessä,  WSOY  Landefort, Älä osoita sateenkaarta,   Tammi  Wahlström, Jumala, Schildts  "Uusien uskontojen käsikirja" suomentajaryhmässä, Kirjapaja  Wishart, Joka kolmas (L.Ruuttusen kanssa), Tammi  L.Lundberg, Klovnin kyyneleet, Gummerus  Schlink, Kotiinpaluu,  WSOY  Schenkel, Hiljainen kylä,  Gummerus  Schenkel, Tapaus Kalteis, Gummerus  Fisher, Miksi rakastumme, Prometheus kustannus Oy  Schenkel, Bunkkeri, Gummerus  Kruskopf, Alvar Aalto kuvataiteilijana, SKS  Lundberg, Jää, Teos & Schildts & Söderströms
Tärkeimmät oopperakäännökset

(l,libretto; t,tekstitys)
| --- | --- |
 Adams: Klinghofferin kuolema l+t  Adams: Nixon Kiinassa l+t  Beethoven: Fidelio l+t  Boito: Mefistofele l+t  Britten: Lucretian raiskaus l  Britten: Peter Grimes l+t  Dallapiccola: Vanki l+t  Donizetti: Lemmenjuoma l+t  Donizetti: Lucia di Lammermoor l+t  Gluck: Orfeus ja Eurydike l+t  Haydn: Orlando Paladino l+t  Kats-Chernin: Undertow t  Korngold: Die tote Stadt l+t  Leoncavallo: Pajatso l+t  Lidholm: Uninäytelmä t  Mascagni: Cavalleria rusticana l+t  Mozart: Ryöstö seraljista l+t  Mozart: Don Giovanni l+t  Mozart: Zaide t  Pacius: Kaarle-kuninkaan metsästys l+t  Puccini: Manon Lescaut l+t  Puccini: Madama Butterfly l+t  Puccini: Tosca l+t  Puccini: Turandot l+t  Puccini: La Bohème l+t  Puccini: La Rondine l+t  Pugnani: Werther l+t  Rossini: Matka Reimsiin l+t :  Schumann: Genoveva  l  Strauss: Elektra l+t  Strauss: Nainen vailla varjoa l+t  Strauss: Salome l+t  Strauss: Arabella l+t  Strauss: Ruusuritari l+t  Stravinsky: Hulttion tie l  Verdi: Simon Boccanegra l+t  Verdi: Rigoletto l+t  Verdi: Naamiohuvit l+t  Verdi: Aida l+t  Verdi: Kohtalon voima t  Verdi: Trubaduuri l+t  Verdi: Don Carlos l+t  Verdi: Nabucco l+t  Verdi: La Traviata l+t  Verdi: Macbeth l+t  Wagner: Lohengrin l+t  Wagner: Nürnbergin mestarilaulajat l+t  Wagner: Jumalten tuho l+t  Wagner: Valkyyria l+t  Wagner: Tristan ja Isolde l+t  Wagner: Lentävä hollantilainen l+t  Wagner: Reininkulta l+t  Wagner: Siegfried l+t  Wagner: Parsifal l+t  Wagner: Tannhäuser l+t  v. Weber: Taika-ampuja l+th
Apurahat ja palkinnot

Valtion yksivuotinen taiteilija-apuraha 1991
Valtion kolmivuotinen taiteilija-apuraha 1999–2001
Gummeruksen Kaarlenpäivän palkinto Ulla-Lena Lundbergin Leo-romaanin suomennoksesta.
Lauteilla

| Lauteilla Kolmas Nainen |
| --- | --- | --- |

DVD-julkaisun tiedot
 Äänitetty : elokuu 2004
 Julkaistu: 2004
 Tyylilaji: suomirock
 Kesto: 02.20.00
muut julkaisut
|   | Lauteilla  |   |
Lauteilla on suomalaisen Kolmas Nainen -rockyhtyeen live-DVD. Se julkaistiin vuonna 2004. DVD sisältää yhtyeen Tavastian ja Ratinan keikat elokuulta 2004, "Backstage-dokumentin" sekä yhtyeen diskografian.
Mukana on myös kokoelma-CD, mikä sisältää Kolmannen Naisen suurimmat hitit koko sen uralta.